Číslo spisu: Podacie číslo: Vrícko

2016/0068 **2016/0068** 04. 02. 2016

Kongregácia Milosrdných sestier sv. Vincenta - Satmárok ako zriaďovateľ Materskej školy sv. Lujzy v Ružomberku podľa § 4 ods. 1 zákona č. 596/2003 Z.z. o štátnej správe v školstve a školskej samospráve v znení neskorších predpisov

vyhlasuje

**výberové konanie na vymenovanie riaditeľa/riaditeľky**

**Materskej školy sv. Lujzy**

Nám. A. Hlinku 67, 034 01 Ružomberok

Uchádzači musia spĺňať nasledovné predpoklady a požiadavky:

**A. Kvalifikačné predpoklady a osobitné kvalifikačné požiadavky:**

 a) pedagogická a odborná spôsobilosť pedagogického zamestnanca podľa § 7 a § 34 zákona NR SR č. 317/2009 Z. z. o pedagogických zamestnancoch a odborných zamestnancoch a § 1 ods. 1 vyhl. MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov

 b) najmenej 5 rokov pedagogickej praxe

 c) absolvovanie prvej atestácie

**B. Ďalšie požiadavky a kritéria**

 a) Praktizovanie náboženského života v súlade so zásadami katolíckej náuky a bezúhonnosť života (KKC kán. 803, § 2).

 b) Základná znalosť všeobecne - záväzných právnych predpisov z oblasti školstva, pracovno-právnych vzťahov, ekonomiky, bezpečnosti a ochrany zdravia pri práci, ktoré sa vzťahujú na školu ako právny subjekt.

 c) Základná znalosť cirkevných dokumentov z oblasti kresťanskej výchovy a katolíckeho školstva.

 d) Základné znalosti o riadení, tvorivosť, zručnosť riešiť problémy, komunikatívne schopnosti, empatické schopnosti.

 e) Predloženie návrhu koncepcie rozvoja školy v písomnej forme.

**Význam predpokladov, kritérií a požiadaviek pri výberovom konaní pri rozhodovaní o víťazovi výberového konania:**

Výberovou komisiou na výberové konanie na vymenovanie riaditeľa školy je rada školy (§ 4, ods. 2 zákona 596/2003 Z.z.). Komisia vyberie uchádzača, ktorý bude v najväčšej miere vyhovovať kritériám uvedeným v bode A) a B). Vzhľadom na povahu povinností a charakter školy (cirkevná), bude dôraz kladený na osobnostné predpoklady podľa bodu B) ods. a) tohto vyhlásenia.

**C. Zoznam požadovaných dokladov:**

 a) písomná prihláška do výberového konania

 b) doklad o vykonaní odborného a pedagogického vzdelania

 c) doklad o vykonaní prvej atestácie alebo jej náhradnej formy

 d) potvrdenie o dĺžke a priebehu pedagogickej praxe

 e) pracovný životopis uchádzača

 f) čestné prehlásenie uchádzača o praktizovaní náboženského života a prijatí sviatostí (krst, prvé sv. prijímanie, sviatosť birmovania, sviatosť manželstva)

 g) výpis z registra trestov (nie starší ako 3 mesiace)

 h) návrh koncepcie materskej školy

 i) lekárske potvrdenie o zdravotnej spôsobilosti vo vzťahu k výkonu činnosti

 j) písomný súhlas so spracovaním osobných údajov na účely výberového konania

**D. Dátum a miesto podania prihlášky do výberového konania:**

Prihlášku do výberového konania spolu s požadovanými dokladmi je potrebné poslať doporučenou poštou **do 24. apríla 2016** na adresu vyhlasovateľa výberového konania. Obálku je potrebné označiť názvom: „Výberové konanie – MŠ sv. Lujzy“. O mieste a termíne výberového konania budú uchádzači informovaní písomne.

 **s. M. Blažeja Kubániková**

 provinciálna predstavená